แนวโน้มหุ้นไทยแกว่งตัวลงต่อ
นักวิเคราะห์ คาด แนวโน้มดัชนีเช้านี้แกว่งตัวลงรับความกังวลปัญหากรีซ-ญี่ปุ่นถูกลดเครดิต
23 พ.ค. 2555

นักวิเคราะห์ คาด แนวโน้มดัชนีเช้านี้แกว่งตัวลงรับความกังวลปัญหากรีซ-ญี่ปุ่นถูกลดเครดิต
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดคงแกว่งตัวลงต่อจากวานนี้ โดยยังคงมีปัจจัยลบทั้งเรื่องกรีซที่มีความเสี่ยงที่จะถูกถอนจากยูโรโซน และคาดว่าจะสร้างความเสียหายในวงกว้าง ขณะที่องค์การเพื่อความร่วมมือและพัฒนาเศรษฐกิจ(OECD)ยังออกมาเตือนเรื่องภาวะเศรษฐกิจถดถอยของ 17 ประเทศในยุโรป ประกอบกับ พันธบัตรรัฐบาลญี่ปุ่นถูกลดเครดิตจากฟิทช์ ซึ่งมาอยู่ในระดับต่ำกว่าเครดิตที่ S&amp;P และมูดี้ส์ให้ รวมทั้งค่าเงินดอลล่าร์ยังคงแข็งค่าอย่างต่อเนื่อง แสดงถึงนักลงทุนเคลื่อนย้ายเงินจากตลาดที่มีความเสี่ยง
สำหรับตลาดหุ้นไทยวันนี้แกว่งตัวลงต่อ ให้แนวรับที่ 1,120-1,125 จุด และแนวต้านที่ 1,145-1,150 จุด